
Hinna kehtestamine rahvusvahelisel festivalil osalemise eest
1. Asjaolud ja menetluse käik.

Ajavahemikul 11.-14.04.2019. a toimub Narvas, Narva Muusikakooli ruumides IV rahvusvaheline festival „Laulavad ja mängivad posid“. Festivalist võtavad osa posid ja noormehed vanuses 7-21 a. Festivalil toimub ka konkurss kahes kategoorias – vokaalses ja instrumentaalses. Korraldusega kehtestatakse festivalil osalemise hind 10,00 eurot osaleja kohta igas kategoorias.
Laekuvate vahendite arvelt kaetakse osaliselt konkursi korraldamisega seotud kulud. Konkursi korraldaja on linna asutus Narva Muusikakool.
2. Õiguslikud alused.

Vastavalt kohaliku omavalitsuse korralduse seaduse § 30 lõike 3 alusel kehtestab linnavalitsus oma korraldusega linna asutuse poolt osutatavate teenuste hinnad.
3. Otsus.

Kehtestada 11.-14.04.2019 toimuva IV rahvusvahelisel festivalil „Laulavad ja mängivad poisid“ osalemise hind 10,00 eurot igas kategoorias osaleja kohta konkursi korraldamisega seotud kulude osaliseks katmiseks.
4. Rakendussätted.

4.1 Korraldus jõustub seadusega  sätestatud korras.
4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

